b"\n_START_ARTICLE_\nPica\n_START_PARAGRAPH_\nP\xc3\xadca (italijansko pizza) je jed italijanske kuhinje iz vzhajanega testa, oblo\xc5\xbeenega predvsem s paradi\xc5\xbenikovim pirejem in sirom (originalno mozzarella). Za\xc4\x8dinimo jo z baziliko ali origanom in spe\xc4\x8demo v pe\xc4\x8di. Taka osnovna vrsta pice ima vse barve italijanske zastave in se imenuje po soprogi prvega italijanskega kralja Umberta I, Margeriti - pica margerita. Danes dodamo \xc5\xa1e druge dodatke._NEWLINE_Dana\xc5\xa1nja pica izvira iz Neaplja.\n_START_SECTION_\nZgodovina\n_START_PARAGRAPH_\nPica je bila v 19. stoletju hrana revnih ljudi. Po ovinku preko ZDA se je raz\xc5\xa1irila po vsem svetu._NEWLINE_K nastanku pice so bistveno vplivali Etru\xc5\xa1\xc4\x8dani na severu in Grki na jugu Italije. Ti so na vro\xc4\x8dem kamnu poleg ognja pekli testo._NEWLINE_Prvo pico z oblogo iz paradi\xc5\xbenikov so spekli okrog leta 1750. Leta 1830 so odprli najstarej\xc5\xa1o, \xc5\xa1e danes delujo\xc4\x8do picerijo. To je Pizzeria Port' Alba v Neaplju. 1889 je nastala prva dostavna slu\xc5\xbeba za pice za kralja Umberta in soprogo Margerito._NEWLINE_Prve pice v Ljubljani in Sloveniji so prodajali v gostilni Kora-bar, prva prava picerija Parma pa je odprla vrata 1974."